

AMETIKOGU JUHATUS

11. juuni 2025 nr 12

OTSUS

Kohtutäituri ametist vabastamisega seotud

korralduslikest küsimustest

Lähtudes kohtutäituri seaduse § 15 lg 1-6, maksukorralduse seaduse § 29 p 4, avaliku teabe seaduse § 434 lg 1, perehüvitiste seaduse § 58 lg 2 ja 3, justiitsministri 15.12.2009 määruse nr 42 „Kohtutäiturimäärustik“ § 31, Kohtutäiturite ja Pankrotihaldurite Koja (edaspidi Koja) eestseisuse 3.10.2012 otsusega nr 18 kinnitatud „Täite- ja pankrotimenetluse infosüsteemi pidamise kord“ § 41 p 4, Koja eestseisuse 31.01.2013 otsusega nr 1 kinnitatud „Kohtutäiturite ja Pankrotihaldurite Koja infoturbepoliitika“ p 2.1.4., Koja ametikogu juhatuse 4.01.2018 otsusega nr 1 kinnitatud „Täitemenetluse infosüsteemi pidamise kord“ § 5 p 3, justiits- ja digiministri 11.06.2025 käskkirja nr 145-k „Pärnu kohtutäituri Kersti Kaljula ametist vabastamine ja täitetoimikute ning asjaajamise üleandmine“ p 3 kehtestada ametist vabastatud kohtutäituri Kersti Kaljula täitetoimikute ja nendega seotud asjaajamise üleandmise kord ja korraldada sellega seonduvad korralduslikud küsimused järgnevalt:

1. Ametist vabastatud Pärnu kohtutäituril Kersti Kaljula:

1.1. üle anda menetluses olevad Pärnu tööpiirkonna täitetoimikud, nendega seotud asjaajamine, ametikontod ja muu asjasse puutuv ülevõtvale Rapla kohtutäiturile Õnne Pajur hiljemalt 1. juuliks 2025;

1.2. koostada koostöös ülevõtva Rapla kohtutäituri Õnne Pajuriga pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude üleandmise kohta üleandmis-vastuvõtmisakt.

1. Volitada Koja ametikogu juhatuse esimeest Janek Pool ja Koja nõunikku Jaan Lõõnik korraldama punktis 1 sätestatuga seonduvat ning alla kirjutama üleandva Pärnu kohtutäituri Kersti Kaljula pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude ülevõtvale Rapla kohtutäiturile Õnne Pajur üleandmise kohta koostatud üleandmis-vastuvõtmisaktile.
2. Pidada vajalikuks, et pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude üleandmise juures viibiksid Koja ametikogu juhatuse esindajana Koja ametikogu juhatuse esimees Janek Pool ning Koja kantselei esindajana Koja nõunik Jaan Lõõnik.
3. Sulgeda Pärnu kohtutäiturile Kersti Kaljula ja tema büroo töötajatele elektrooniline juurdepääs registritele üle riigi andmevahetuskihi ja Koja hallatavatele infosüsteemidele ja elektroonilistele teenustele alates punktis 1.2. nimetatud üleandmis-vastuvõtmisakti allkirjastamisest.
4. Lõpetada nõuete jaotamine täitemenetluse infosüsteemi kaudu Pärnu kohtutäiturile Kersti Kaljula alates 13.06.2025.
5. Otsust on võimalik vaidlustada halduskohtumenetluse seadustiku § 7 lõikes 1, §-s 9 ja § 46 sätestatud tingimustel Tallinna Halduskohtus (Pärnu mnt 7, Tallinn 15082).
6. Edastada käesolev otsus üleandvale Pärnu kohtutäiturile Kersti Kaljula, ülevõtvale Rapla kohtutäiturile Õnne Pajur, Maksu- ja Tolliametile, Sotsiaalkindlustusametile, Riigi Tugiteenuste Keskusele ja Koja raamatupidajale.

*/digitaalselt allkirjastatud/*

Janek Pool

Ametikogu juhatuse esimees